শিলীভূত কাঠ
শিলীভূত কাঠ বা 'শিলায়িত কাঠ' (ইংরেজি: Petrified wood) হচ্ছে কোনো অঞ্চলের ফসিল হয়ে যাওয়া বিশেষ ধরনের কাঠের নাম। এই শব্দটি এসেছে তাঁর গ্রিক উৎস পেট্রো (petro) থেকে যার অর্থ "পাথর" বা "শিলা"; আক্ষরিকভাবে যার অর্থ "কাঠের পাথরে রূপান্তর"। এটি কোনো গাছ বা গাছের মতো উদ্ভিদের খনিজায়ন প্রক্রিয়ায় সম্পূর্ণরূপে শিলায় পরিবর্তিত হওয়া। বাংলাদেশের কুমিল্লা জেলার লালমাই-ময়নামতি অঞ্চলে প্রচুর পরিমাণে এই ধরনের সিলিকায়িত কাঠ বা শিলায়িত কাঠ পাওয়া যায়। স্থানীয়ভাবে এই প্রস্তরীভূত শিলাকে ‘অসুরের হাড্ডি’ বলা হয়। এছাড়া বরেন্দ্রভূমি ও মধুপুর গড়েও এগুলো পাওয়া যায়।